C 154/66
3.3.
RO
Jurnalul Oficial al Uniunii Europene
2.5.2023
Hrană pentru animale (doar în cazul produselor de origine animală) și materii prime (doar în cazul produselor prelucrate) Materia primă pentru „Espárrago de Navarra” constă în lăstari de sparanghel din specia Asparagus officinalis L. cultivați exclusiv în aria geografică delimitată.
Sparanghelul destinat comercializării în formă proaspătă trebuie să fie format din lăstari întregi, cu aspect proaspăt și cu miros proaspăt, sănătos, fără urme de lovire, fără daune provocate de insecte sau rozătoare, curați și bine scurși după spălare.
Sparanghelul proaspăt tăiat trebuie decojit și ambalat astfel încât să rămână proaspăt.
Sparanghelul conservat termic trebuie să aparțină categoriei „Extra” sau categoriei I, să fie sigilat ermetic în recipiente și sterilizat termic.
Sparanghelul conservat termic poate fi comercializat ca sparanghel întreg, sparanghel scurt sau vârfuri de sparanghel, decojit sau nedecojit.
3.4.
Etape specifice ale producției care trebuie să se desfășoare în aria geografică delimitată Toate operațiunile de cultivare, manipulare sau prelucrare trebuie să se desfășoare în aria geografică delimitată.
3.5.
Norme specifice privind felierea, răzuirea, ambalarea etc. ale produsului la care se referă denumirea înregistrată Lăstarii de sparanghel trebuie comercializați în stare proaspătă, sub formă de produse proaspăt tăiate sau conservate termic.
Conținutul fiecărui produs introdus pe piață trebuie să fie întotdeauna uniform și să cuprindă numai sparanghelul cultivat în aria de producție, din soiurile autorizate și să îndeplinească cerințele de calitate și calibrare aplicabile unei singure categorii comerciale.
3.6.
Norme specifice privind etichetarea produsului la care se referă denumirea înregistrată Eticheta utilizată pentru comercializarea produsului trebuie să conțină mențiunea „Espárrago de Navarra” și logoul oficial al IGP:
Fiecare ambalaj trebuie să poarte, de asemenea, o etichetă de certificare cu un număr de serie unic, aplicat în unitatea înregistrată, astfel încât să nu poată fi reutilizat.
Etichetele de certificare sunt furnizate și verificate de Consiliul de reglementare (organismul de gestionare a DOP) și sunt puse în mod nediscriminatoriu la dispoziția tuturor operatorilor care le solicită și care respectă caietul de sarcini al produsului.
Iată un exemplu de etichetă de certificare:
Pe etichetă trebuie să figureze forma de prezentare utilizată (proaspăt, proaspăt tăiat sau conservat termic).